open-index/open-wikipedia-markdown huggingface dataset:
Helsinki

**Helsinki** (finn.: [], schwed.: ****, []) is de Haptstod vo Finnland und da finnischn Landschaft *Uusimaa*. Es is mid 630.072 Eihwohna (Stond: 31. Meaz 2016) de gräßte Stod vo Finnland und buid as Zentrum vo da „*Haptstodregion*“, vo am Ballungsraum mit rund 1,4 Milliona Eihwohna. De Stod is as politische, wirtschofliche, geistige, wissnschoftliche und kuituareje Zentrum vo Finnland. Helsinki hod 6,2 % 'schwedischsprochige* Eihwohna und is offiziej *zwoasprochig*.

== Geografie ==

=== Log ===



Helsinki liegt im Sidn vo Finnland in da [[Landschaft (Finnland)|Landschaft]] [[Uusimaa]] an da [[Gstod]] vom Finnischn Meeabusn gengiwa vo da [[Estland|estnischn]] Haptstod [[Tallinn]].

=== Stodgliadarung ===



Offiziej bestäd Helsinki aus 59 Stodtein (finn.: *kaupunginosa*), wo si in 137 Teigebiete (*osa-alue*) und 369 Kloagebiete (*pienalue*) untatein. Parallej dazua gibts de Untateilung in ocht Groußbeziake *(suurpiiri)* und 34 Stodbeziake *(peruspiiri)*, de wo in de sejm Tei- und Kloagebiete untateit wean wia de Stodtei. De praktische Bedeitung vo de Vawoitungseihheitn is owa begrenzt, de Oitogsnama weichn vo de offiziejn oft ob.

De 59 Stodtei vo Helsinki noch Groußbeziakn:


[[1812]] is Johan Albrecht Ehrenström af de Idee kema, de Haisablocks im Stodzentrum emfois Nama z gem. De hom vo [[1820]] bis [[1900]] jeweis oan Tiar- oda Bleamanama, z. B.: Kortteli 32 Dromedaari (schwedisch: Kvarteret 32 Dromedaren, deitsch: Haisablock 32 Dromedar).

== Beleg ==
<references />

== Literatua ==

* Astrid Feltes-Peter: *Baedeker Finnland*. 2.&nbsp;Aufl., Karl Baedeker GmbH, Ostfildern 2002, ISBN 3-89525-478-9, S.&nbsp;114&nbsp;ff. 
* Arvi Ilonen: *Helsinki: An Architectural Guide*. Otava, Helsinki 1990, ISBN 951-1-10762-3
* Eino E. Suolahti: *Helsinki: Eine Empirestadt''. Otava, Helsinki 1973, ISBN 951-1-01240-1

## Im Netz

* Hoamseitn vo da Stod (mehrsprochig)
* Touristinfo Helsinki
Biakastllaffa

**Biakastllaffa** is a Brauch aus da Jugendkuitur, dea si imma weida ausbroat. Es gähd dabei drum zu zwoat a Kistn Bia laa z'dringa, während ma a festgsetzte Streckn zrucklegt. Dees easchte Kastllaffa is 1982 in Minga, Bayern, vo Studentn organisiat worn. De Spass-Spoatoat is oba aa aussahoib vom boarischn Sprochraum bezeigt.

## Wias gähd
Beim Biakastllaffa lafft ma ned um, ned auf, scho gor ned zwischn und a ned in, sondern mim Kastl Bia a gewisse Streck ob. Wer moand, dass a dazua aa im Getränkemarkt werkln ko, liagt gscheid danem, wei nemli da Gschpass an der Sach is, das as Kistal vorher voi und nochad laar is. Natiarle is de Wahl vo da Brauerei und Biersortn a Glaubnsfrang, de oft amoi hoaß dischkriert werd. Da Alkoholgehalt ko se emmfois direkt auf de sportliche Leistung auswirka, wesweng Bockbier natirli fia erschwerte Bedingunga sorgt, währnd alkoholfreis Bia de "Sportla" zu bessane Leistunga befähigt. Bei Puristn is Alkoholfreis daher ois "Doping" vaschrian.

## Reglwerk
De Regln vo so am Biakastlrennats san ned so schwaar. Oa Kastn Bier und zwoa, drei Leid, de mitmachan, sand oa Manschaft. Bei da Streckn untascheidt ma zwischn de gmiatlichn oa bis zwoa Kilometta Amateurstreck, da härtern Streck bis fünf Kilometta und am Biakastnmarathon mit mehr ois fünf Kilometta.

Üba de Streck vasuachan de Teams, ernan Kastn möglichst schnoi zum transportiern. Damid des ar an Spaß macht, werd der Kastn dawei natili ausgsuffa. Vorteil: Des Drum wird oiwei leichta, Nachteil: S'Laffa dafür umso schwara. Wenn ma des dann a no mit irgentweiche inta-aktivn Stationen mit Koordinationsübunga vabindt, gehts hoit dann goar nimma.

Insgsammt guit: Oiss is erlaubt, solangs Gaudi macht.

## Kritik
Wia übaroin guit a do: Bewegung an da frischn Luft is gsund, genauso wia de oane oda andre Substanz im Bier. Aba des wars nachad aa scho. Dees meiste dro is ungsund wia d' Sau.

* Easchtns de Saufarei
* Zwoatns sschware Hem

Des hod dann a eftas an Effekt, dass der erwartete sportliche Musklkoter ausbleibt, dafür aba so ziemlich ois andere vakotert is bis zum Speim. Es werd doher gfordert, alkoholfreis Bia freizumgemm, wos aba vo de Rauschvafechta im Gengzuag ois "Doping" ogseng werd.

Vor oim da zwangsleiffig hohe Alkoholkonsum ruaft de Kritika afn Plan. Bei Teams vo zwoa Persona is laut Regln immahi a Menge vo drei bis vier Lita Bia (variiert vo Ort zu Ort) pro Person vorgschriem; vaschittn oda absichtlichs Ausspeimm werd mit Disqualifikation bstrafft. Emmfois gebts fia am Zui no ned drungas Bia a hohe Zeitstrafn, wogeng zuasätzlicha Biakonsum mid Zeitguatschrift honoriat werd.

## Schau aa
*Biatraglsteing
*Boarische Spoatoartn

## Beleg
Ungarn

**Ungarn** (ungarisch: **Magyarország**), is a Stoot in  der südöstlichen region Middleiropa, de wos zum Großteu im Pannonischn Beckn liegt. Nochboastootn san Östareich, de Slowakei, de Ukraine, Rumänien, Serbien, Krowozien und Slowenien.

Ungarn is seitn 1.&nbsp;Mai 2004 Mitgliedstoot vo da Eiropäischen Union und seitn 12.&nbsp;Meaz 1999 Mitgliedstoot vo da NATO. Da *Human Development Index* zöht Ungarn zu de sea hoch entwickeltn Stootn. De Haptstod is Budapest.

## Etymologie

De Ungarn nennen si söwa *Magyaren* und ia Land *Magyarország*, des wos aus *magy* (

## Literatua

* Thomas Bauer: *Wo die Puszta den Himmel berührt. Auf Umwegen durch Ungarn*. F. A. Herbig Verlag, Minga, 2007, ISBN 3-7766-2512-0
* Matthias Eickhoff: *Ungarn*. DuMont Reise-Taschenbuch, Ostfildern 2005, ISBN 3-7701-3149-5
* Janos Hauszmann: *Ungarn. Vom Mittelalter bis zur Gegenwart*. Regnschburg 2004, ISBN 3-7917-1908-4
* Paul Lendvai: *Die Ungarn. Eine tausendjährige Geschichte*. Goldmann 2001, ISBN 3-442-15122-8
* Deutsche und Ungarn – eine besondere Beziehung. Zukunftschance oder Auslaufmodell? Dokumentation des Potsdamer Forums vom 13. Mai 2004 in der Vertretung des Freistaats Thüringen beim Bund, Berlin. Deutsches Kulturforum östliches Europa e.&nbsp;V., 1. Aufl., Potsdam 2005, 50 S., ISBN 978-3-936168-22-8
* Beke, Lászlo: Abstrakt – Konkret – Konstruktiv. 6 Positionen aus Ungarn. Ausstellungskatalog. Deutsches Kulturforum östliches Europa e.&nbsp;V., 1. Aufl., Potsdam 2006, 20 S., ISBN 978-3-936168-40-2

## Im Netz

* Vawoitungsportal vo da ungarischen Regierung
* Büdungs- und Informationsportal 
* Österreichisches Kulturforum in Budapest (auf Ungarisch)
* Kuituaobkommen zwischn Österreich und Ungarn
* Projekt KOSI Komitate und Siedlungen in Ungarn
* Wirtschaftsdatn vo Ungarn
Au in da Holledau

**Au in da Hojadau** (amtli: **Au i.d.Hallertau**) is a Moakt, wo im Noadn vom obaboarischn Landkroas Freising liegt und im sidlichn Tei vo da Hojadau. Bsondas bekonnt is Au wegan Hopfaobau, so hod ma si reglrecht oan Wejdruaf eawoam. Deshoib wead Au aa s *Heaz im Hopfagau* gnennt.

Da Moakt Au in da Hojadau liegt in oana langzoganan Toimuidn af boadn Ufan vom Bachal Abens.

## Eadkunde

### Gmoatei

## Gschicht

Au in in da Hojadau, an da Abens gleng, is woarscheinli ums Joar 500 n.&nbsp;Kr. grindd worn. De easchte urkundliche Eawähnung is um 1000 gwen.

## Kuitua und Sengswiadigkeitn

### Musi und Tanz

* Auer Geingmusi
* Liadatofe Au
* Moaktkapejn Au
* Osseltshausena Schäfflertänza
* Don Bosco Chor

### Sengswiadigkeitn

* Die Auer *Kejtnschanzn*
* Schloss Au
* Katholische Kira St. Vitus

### Museen

* Bauanhofmuseum in Piedendorf
* Bauanhofmuseum in Sillertshausen am Grasl - Hof

### Reglmäßige Vaostoitunga

* Hopfafest 
* Holledaua Pfingstfest
* Holledaua Fidel (olladings nua uma olle 10 Joar)
* Foschingsumzug
* Neujahrskonzert vo da Moaktkapej Au
* Theataaffiahrunga vo da Kolpingsfamij
* Zwoamoi im Joar findt da vakafsoffane Sunndog midm Auer Flohmoakt stott. Dozua wead de B  gsperrt.

## Wirtschaft

Da Moakt Au hod de zwoa Industriegebiet "Au-West" und "Goignberg". Im Moakt san nem oana Brauarei (Schlossbrauarei Au-Holledau) voa oim Firman ogsiedlt, de wo mit da Vaorbatung (HHV mbH), da Vamoaktung (Lupex GmbH) und am Transport (Spornraft Spedition GmbH, Angermeier Simon Spedition) vo Hopfa z doa hom. De mitorbata- und umsotzstäakste Firma is de CCV Deutschland GmbH (vormois EL-ME AG).

## Effentliche Eihrichtunga

### Voaschuin und Schuin

* Kindagoatn am Vogelhölzl
* Kindagoatn Maria de la Paz
* Grundschui Au
* Haptschui Au

### Freizeit- und Spoatolong

* Fuaßboiplätz
* Stockschitznboh 
* Tennisplätz
* Fischweiha

### Vaeine

* ASV Au/Holledau e.V. Ringer-Varein
* Fiischareivaein Au/Holledau
* Reit- und Foavaein Au/Holledau 
* Liedertafel Au/Holledau 
* Moaktkapejn Au
* Freiwillige Feiawehr Au i.d.Holledau
* TSV Au i.d.Holledau
* Narrhalla Au i.d.Holledau
* TC Au i.d.Holledau
* Holledaua Löwen
* BFC Au i.d.Holledau
* Kolpingsfamij Au i.d.Holledau
* Schiclub Au
* Gweabevaein Au

## Galerie


Au hallertau kirche.JPG|Katholische Kiach St. Vitus
Au hallertau rathaus.JPG|Rodhaus
Au hallertau mariaeich.JPG|Maria-Eich-Kapej
Au hallertau hauptschule.JPG|Haptschui
Au_hallertau_fischweiher.JPG|Fischweia


## Literatua

* Johann Schmid und Joseph Weiss: *Au in der Hallertau - Chronik eines Marktes.*
 
## Im Netz
* 
*
Houchdeitsch

**Houchdeitsch** stähd fia:

* Standarddeitsch (aa: **Schriftdeitsch**), de deitsche Standardsproch in de aktuelln Varietetn
** Bundesdeitsches Houchdeitsch (Houchdeitsch in der Bundesrepubliek Deitschland)
** Östareichisches Deitsch (Hochdeitsch in Östareich)
** Schweiza Hochdeitsch (Hochdeitsch in de Schweiza)

* Neihouchdeitsch, de deitsche Standardsproch mid de ejtan Varietetn
** Lutherdeitsch
** Standarddeitsch

* Es gschrima Houchdeitsch nouch Epochn
** Oidhouchdeitsch (ebba 750 bis 1050, heterogen)
*** Middlhouchdeitsch (ebba 1050 bis 1350, heterogen)
**** Frianeihouchdeitsch (ebba 1350 bis 1650, heterogen)
***** Meißna Kanzleisproch (evtl. Assgleichssproch mid ostmiddleitscha Grundlog)
****** (Nei-)Houchdeitsch (ebba 1650 bis heit)
******* Standarddeitsch (Dochsprooch)
***** Maximilianische Kanzleisproch (evtl. Assgleichssproch mid ostobadeitscha Grundlog)
****** Obadeitsche Schreibsproch (ebba 1550 bis 1750) †
***** Jiddisch ? (emanzipiad, drassn)
***** Luxemburgisch ? (emanzipiad, drassn)

* de houchdeitschn Sprochn u Varietetn, da Sprochzweig von Westgermanischn, da wo de Houchdeitscha Lautvaschiabung midgmocht hod 
** Oidhouchdeitsch
*** Langobardisch (†, adiem ois Dialekt von Obadeitschn gseng)
*** Middldeitsch (evtl. ehem. Iwagongsdialekt Houchdeitsch/Nidadeitsch)
**** Oidtiaringisch (aa: **Ostmiddldeitsch**)
***** Tiaringisch-Obersechsisch
***** Lausitzisch-Neimiarkisch
***** Schlesisch
***** Houchpreißisch 
***** (Meißna Kanzleisproch, Assgleichssproch mid 'pf' von Obadeitschn ?)
**** Oidfrenkisch (aa: **Westmiddldeitsch**)
***** Middlfrenkisch
****** Luxemburgisch (emanzipiad)
***** Rheinfrenkisch
****** Pennsilfaanisch
*** Obadeitsch
**** Oidalemannisch (aa: **Westobadeitsch**)
***** Heachstalemannisch 
***** Houchalemannisch 
***** Middlalemannisch (aa: **Boonseealemannisch**)
***** Nidaalemannisch (aa: **Obarheinalemannisch**)
***** Schweabisch
**** Oidboarisch (aa: **Ostobadeitsch**)
***** (Maximilianische Kanzleisproch, ostobadeitsch basiadde Assgleichssproch ?)
***** Noadboarisch
***** Noadmiddlboarisch (Iwagongsdialekt)
***** Middlboarisch
***** Sidboarisch
****** Hutterisch
****** Karntnarisch
****** Tirolerisch
***** Sidmiddlboarisch  (Iwagongsdialekt)
***** Bersntolerisch  (emanzipiad, aa: **Mochenisch**, adiem ois Sidboarisch gseng)
***** Zimbrisch (emanzipiad)
*** 'Obamiddldeitsch' (Iwagongs- u Mischdialektt vo Obadeitsch/Middldeitsch)
**** Jiddisch (emanzipiad, evtl. historisch a ghobns Oidboarisch mid 'äi' fia 'åi'/'oa', vgl. *vleisch*/*geist*, an 'a' wia i jidd. *kats* u zimbr. *khatz* u stoakn middldeitschn Eifluß zwengs an 'pp' u da Lexik)
**** Noadobadeitsch (zwengs an 'pf' adiem aa zen Obadeitschn grechnt, evtl. historisch a Iwagongsdialekt Westmiddldeitsch/Obadeitsch)
***** Ostfrenkisch 
***** Sidfrenkisch
Politik

**Politik** (aa: **Bolidik**) kimmt van griachischn Woat: *Polis*, wos sovui wia Stod oda Gmoaschoft hoassd. Im weidastn Sinn san domid d'Vafoahn und Taktikn gmoand, wia in Gruppm bzw. Gmoaschoftn Entscheidunga heabei gfiahd wean, um bstimmte Zui z'eareichn. Es gähd oiso um de Gstoitung vo soziala Oadnung. Politik moand oiso ned nua Vahoidnsweisn vo Regiarunga; politischs Vahoidn gibds aa in Untanehmen, in de Kiachn, in Universitetn und iwaroi do, wo Menschn zammoabatn.

Ba Politik gähds voa oim um on Eaweab und de Owendung vo Mocht, ums Läsn vo Konfliktn, um Herrschoft und um de Gstoitung vo gsejschoftlicha Oadnung.

## Literatua

* Mathias Albert: *Zur Politik der Weltgesellschaft*. Verlag Velbrück Wissenschaft, Weilerswist 2002, ISBN 3-934730-49-3
* Ulrich von Alemann / Erhard Forndran: *Methodik der Politikwissenschaft. Eine Einführung in Arbeitstechnik und Forschungspraxis*. Verlag Kohlhammer. Stuttgart, Berlin und Köln 1995.
* Karl Rohe: *Politik - Begriffe und Wirklichkeiten*. Stuttgart 1994.
* Manfred G. Schmidt: *Wörterbuch zur Politik*. Alfred Kröner Verlag, Stuttgart 2004, ISBN 3-520-40402-8
* Christine Schulz-Reiss: *Nachgefragt: Politik. Basiswissen zum Mitreden*. Loewe Verlag, Bindlach 2005, ISBN 3-7855-5387-0
* Bernhard Sutor: *Kleine Politische Ethik*. Bonn 1997.

## Im Netz
* Bundeszentrale fir politische Buidung (BpB)
* Politik-Lexikon vo da BpB
* Heidelberga Netz-Lexikon vo Politik
Sozialwissnschoft

**Sozialwissnschoft** (dt.: **Sozialwissenschaft**) is de Leah van Mensch, dea ned aloa is. Da Sozialwissnschoftla schaud se o, wia da heitige Mensch (homo sapiens sapiens) se so vahoid mid ondare vo seina Oat. Dobei gehd'a streng wissnschoftli voa: Ea sinniad voahea driwa (untasuachd theoretisch) und iwapriafd des hintahea (eamiddld empirisch).

Dobei gibd's fei große Untaschiede ned nua zwischn om Mensch fia si, sondan aa zwischn de vaschiednan Voiksgruppn. Tipische Orte, wo ma on Bayern am bestn analysian ko, san de foingdn:

* Voiksfest (z.&nbsp;B.: de Wiesn)
* Wiatschoft bzw. Biagoatn
Pubertät

**Pubertät** nennt ma as Alter zwischn 12 und 17 wen de Buam und de Madln zua ausgwachsne Monna und Weiba weardn.

Bei de Madln wochst da Busn und se kriang eana Zeig. De Buam kriang a tiafe Stimm und ausm Bimperl kummt as easchte Moi da Sama außa. Bei olle zwoa fangt as Schamhoar o zum wachsn, des hod dera Sach' a den Nam gem: *pubes* hoaßt' in Lateinisch nix andas ois wia Schamhoar. De Verändeungan zoang se aber a im Gmüat. So san se de junge Leid net sicher über earnere Gfüi. De Buam fanga o se fir de Madln zu interessiern, umdraht is genauso.

Wann d Pubertät ogschlossn is, sann de junga Leidt schlechtsreif, hoaßt, sie kennan Kinda macha oda kriang. Drum is wichtig dass ma de junga Leid in dem Oider sogt, wos zum macha is, damit nix passiert.

## Schau aa
* Sexualität

## Im Netz
* Iwasicht Pubertät Buam/Madln vo netdoktor.at
*Loveline – Infos fui Jugndliche rund ums Thema Pubertät und Sexualität (BzGA)
*Imma friara reif – <small>Trend zur imma friararn Gschlechtsreifn is in Deitschland ungbrochan (Mai 2006)</small>
*Entwicklung im Jugendalter, Übung aus Pädagogischa Psychologie
Landkroas Berchtsgoana Land

*"Wem da liabe God liabt, den schickt er in des Land" so da [[Ludwig Ganghofer]], da boarische Voiksdichter.*

As **Berchtsgoana Land** (amtli: **Landkreis Berchtesgadener Land**), aa bekannt ois "As kloane deitsche Eck", auf da Landkoartn siagt mas ois kloanan Zipfe gonz im Siidostn vo Deitschland, is a Landkreis in Obabayern. Des Landl is, aba, auf da andan Seitn, aa in da Mittn vom boarischn Sprochraum. As is im Noadn und Westn begrenzt vom Landkreis Traunstoa und im Ostn, Sidn und Siidostn vom Bundesland Soizburg umschlossn. Des Biitdl mid St. Bartholomä, an Kenigssää und an Watzmo, kent ma fast auf da ganzn Wejd. Aber, net nur landschaftli, hods a sonst vii zum Bieten. Aa wann as Berchtsgoana Land wirtschaftlich vorbuidlich dosteht (bei d'Arwartslosn homs grod drei Prozent) und se von da Struktur recht modern zoagt, han de mehran Hiesign, no recht bodnständig und da Tradition verpflichdt und stengan zur Hoamat und Sproch (Boarisch).

## Gschicht

Des Landl is gschichtlich aa recht intressant zum Seng: Zum Beispui hom vor 4000 Joar de Illyrer in Reichahoi scho Soiz obbaut, wia spada aa, de Kejtn (aa Vorfahrn von de Schottn, Iren, Waliser und Bretonen) und de Rema und no spada aa de Bajuwaren (Baiern). Des Soiz war für des ganze Gai oiwei wichtig und wead bis heit obbaut. Die Gegnd is bis heit dodafia bekannt.

Spada war dann des heitige Berchtsgoana Land in wesentliche drei Territorien aufgliedert, de wo warn:

* da heitige innere Landkreis (ab Hallthurm sidwerts), des war vo 1102 bis 1803 de Fürstprobstei Berchtsgoan und bis 1973 as Berchtsgoana Land Berchtsgoan
* da Neardliche Landkreis (ab Piding), da Südteil vom Rupertiwinke, der war seit da Soizburga Loslegung vo Baiern 1342 bis zum Schluß 1803 beim Erzbistum Soizburg und 
* Reichahoi und Schneizlreith, de warn oiwei boarisch

Seit 1816 is zwar ois midanand vom heitigen Landkreis boarisch, aber eascht seit 1973 gibt´s oan Landkreis.

## Leid

Leit wos fast ibaroi kena, aus da Gegnd, han unta andan da Hackl Schorsch und d´Niedernhuber Barbara, beide vo Berchtsgoan, de Häusl Regina aus Schneizlreith, da Ringsgwandl aus da Staffabruck und da Söllner Hanse aus Marzoi.

## Landschaft

As Berchtsgoana Land is mit dem zwoathechstn Bergmassiv vo Deitschland ausgschtatt, dem sognhaftn Wotzmoo mit seina Oidn und seine siebm Kinda. Ansonstn gibts aa no recht vui anderne Bearg, wia an Staffa, d'Reitaoim oda an Predigtstui, aa a Stickl vom Unntasberg liagt im Berchtsgoana Land.
Im Noadn hods mera Hügl und flachs Land, weis ja grod am Alpenrand liagt.

Aa a bor recht scheene saubere und guat frische Seen hods, zum Beispui an Thumsää, an Abtsdorfa Sää, an Heglwertta Sää und 'n Keenigssää.

Durch an Bergrutsch vor 4000 Joar is da Zaubawoid am Uafa vom Hintasää dastandn.

## Städt und Gmoana

(Einwohna am 1. Jenna 2016)

## Im Netz

* Hoamseitn
*
Gschicht vom Buachdruck

De **Gschicht vom Buachdruck** oda **Geschichte des Buchdrucks** fangt in Ostasien, Babylon und im Remischn Reich o. De Massnproduktion vo Biachan stammt owa aus Deitschland.

De ejdasdn drucktn Biacha san im Blockdruckvafoarn heagstejd worn. Do hod ma jede oanzlne Seitn in an Druckstock aus Hoiz schnitzn und nacha obziagn miassn. Mid Buachdruck im heitign Sinn hod des no ned vui z doa, dea is easchd midm Gutenberg Johannes im 15. Joarhundat in Deitschland entstandn. Vo do aus hod si da Buachdruck in nua a boa Joazehnd iwa Eiropa ausbroadt und in a boa Joarhundat iwa d ganze Wejd.

Im Middloita san **Biacha** in miaevolla Handorbad entstandn, und de Mench in de Schreibstum vo de Kläsda hamd ofd mearane Monad an da Obschrift vo a Bibel oder vo am andan Biache brauchd. Wei de Mench den ollawei zunehmandn Bedarf vo de Biacha ned obdegga ham kinna, sand in de Städte zoireiche Schreibwergstodn entschdandn, in dene mearane Zeichna und Schreiba beschäfdigd worn. Nur ganz reiche Kundn ham se a Biache leisdn kinna, und sejbsd wiar am End vom 14. Joarhundat s Babier ogfangd hod s deiane Pergament zum vadränga, hand Biacha fir de meisdn Leid imma no unaschwinglich gwen.

Da Druck mid Hoizdofen, aus dene Hoizschnitza Buchstam ausagorbad ham, hodan groußn Fortschritt bedeid.
Beliebig vui Biacha hamd jedoch af de Weis ned hergschdeid wern kinna, wei se de heizan Drugbladn schnej obgnutzd ham.

Mitte vom *15. Joahundad* hod da Mainza Johannes Guteberg an Buachdruck mid beweglichn Lettern aus Metoi erfunden. De erhom gschnittna Burchstam sand in an Kupfablock gschlong worn, wodurch Matrizen entsdandn sand. In de hod ma dann a Läsung aus *Antimon, Blei und Zinn* eigfuid und hod so zaireiche Bauchstom herstejn kina. De gossna Typen, de wiar olle gleich hou sa ham miasn, um a eme Drugobaflächn z gwährleisdn, sand olle in a Press vakeid und mit Drugaschweazn gfarbd worn. Da Gutenberg hod sei Weakschdod kurz noch Obschluss da berihmdn 42zeilign Bibl (1456) an an Glaibiga obdredn miasn; vo de Frichd vo seina epochalen Orbat hamd andane profitiad!

## Literatua

* Eisenstein, Elisabeth: *Die Druckerpresse*. Kulturrevolution im modernen Europa. Wean: Springer Verlag, 1997.
* Gerhardt, Claus W.: *Geschichte der Druckverfahren*. Teil II. Der Buchdruck. Stuttgart: Anton Hiersemann Verlag, 1975. ISBN 3-7772-7521-2
* Giesecke, Michael: *Der Buchdruck in der frühen Neuzeit*. 4. Auflage. Frankfurt am Main: Suhrkamp Verlag, 2006. ISBN 3-518-58456-1
* Theodor Goebel: *Friedrich Koenig und die Erfindung der Schnellpresse. Ein biographisches Denkmal*. Koenig & Bauer, Wiazburg 1956 (Repr. d. Ausg. Stuttgart 1883)
* Peter Kornicki: *The Book in Japan. A Cultural History from the Beginnings to the Nineteenth Century*. Brill, Leiden 1998, ISBN 90-04-10195-0.
* Andreas Venzke: *Johannes Gutenberg. Der Erfinder des Buchdrucks und seine Zeit*. Piper, Minga 2000, ISBN 3-492-22921-2.

### Im Netz
* Zeitleistn zua Schrift- und Druckgschicht vom Helmut Presser.
* Kurze Geschichte der Printmedien (Skript) (PDF; 111&nbsp;kB)
Krimmö

**Krimmö** (amtli: **Krimml**) is a hibsch a kloana Oscht an owastn Pinzgau an Soizburgischn, direkt a da Grenz za Nordtiroi (Gerlos und Züaschtoi), Sidtiroi (Ahrntoi) und Osttiroi. Krimmö kescht owa zan Bezirk Zö (Zell am See) und so redn die Krimmöa, do gibs koan Zweifö nit, Pinzgarisch, owa a Variante, de scho a bissl as Tiroarischi umigeht.

Krimmö lig 1.067 m iwan Mee und hotr hibsch an Bekanntheitsgrod weng die Wassafoi, di wos circa 400 Meter hoch sand. Die Krimmöa Ochn rinnt ausm Ochentoi ausa und foid an Krimmöa Kessl oi. 
In Krimmö wohnand 833 Leit (2016), und weis an Summa attraktiv zan Wondern und an Winta a schneesichas Schigebiet is, kemman a oiwei a haufn Gest, die meran aus Deitschland, Holland und aus onderi Eschta in Östareich.

Iwan Gerlosposs, kimb ma heit oafoch auf Nordtiroi umi, noch Süd- und Osttiroi kumma va da Krimmö aus hekstns umige (wos owa a sein Reiz hot).

Um Krimmö umadum rogn 30 Dreitausnda a`d Hech, und Krimmö kescht naturgemäß zan Nationalpark Hochi Tauan. Krimmö toid si auf a di Hochkrimmö, wo si des Schigebiet befind, des seit a nedla Jo za da Schiarena Züaschtoi kescht und wo hisch oani Gest ean Zweitwohnsitz homb. Des eigntlichi Dorf weascht a di Unta- und a di Owakrimmö toid, Stroßnnom und Pletz brauchts an an so an kloan Oscht oft noand nid.

Aus da Krimmö kemman oanige wichtigi Leit, da bekonnteste is sicha da 
Franz Innerhofer, a Schriftstöa, dea si traut hot, des Klischee va nan romantischn Bergbauanlebn a bissl z`relativieren, wei ois is an nit oiwei guat g´wesen und a dia oa hombs sicha nit leicht kob a den Mileu.
A zweita hibsch umtoananda Krimmöa is da Anton Woinna gwesn, dea si mit die Tiroia an Widerstond geng an Napoleon und dem seini boairschn G´sön zom tu hot. Owa des is hibsch long her.
An drittn Krimmö hots a da estareichischn Politik gem, da Geisler Simon is a Nationalratsobeordneter gwesn.

## Im Netz

* Webseite der Gemeinde und des Tourismusverbands Krimml
Karsten Wettberg

Da **Wettberg Karsten** (* 10. Novemba 1941 z Friesack) is a boarischa Fuaßboi-Trainer.

Ea hod so guad wia alle Mannschaftn, de wos a trainiad hod, minimum in d naxthechere Klass auffebrocht. As Baispui da TSV 1860 München, mid n Aufstieg 1991 in d zwoate deitsche Bundesliga. Seit dera Zeit hoast da Wettberg z'Minga "Kini vo Giasing".

Garwad hod da Wettberg auf da Post z Inglschtod. Do war a Oberamtsrat, Schef von Personalrat und vo da Postgwrkschaft. Etzad is a in Pension, owa oiwai no aktiv in Kraisdog vo Kelheim fia d SPD.

Seid 28. Meaz 2007 is a Vizepresident vom TSV 1860 Minga.
Biologie

De **Biologie** (vo griachisch: *βίος* "Lebm" und *λόγος* "Lehr") is de Wissnschoft, de se mid olle Sochan befosst, de wos midn Lebm zon doan hobnt. Se zafoit e meara Richtonga.

## Spezielle Biologie

Af da oan Seitn steht des Beschreibm vo da Vüfoit vo de Viecha, Pflanzaln, Schwammaln und Mikroorganismen in Voadagrund. Des is de Systematik oda Spezielle Biologie (vo Lateinesch 'species* = *Oart''). Noch de untaschiadlechn Lebewesn, de ma betrocht, untatäult ma de Biologie e de Zoologie (Viecha), Botanik (Pflonzn), Mykologie (Schwammal) und Mikrobiologie (Bakterien und so kloans Zeig). Am ofong, sog ma en Mittloita, iss do netta do drum gonga, daas mas ausanonda kennt, wonn mas braucht, sog ma ois Häulpflonzn, oda wonn ma damid zon doan hot, sog ma ois Ungraud. Donn iss oba mid'n genaua Hischaun oiwäul mea und mea woarn und bevoa se se nimma auskeennt hobnt, hobnts ongfonga, daass a System eenebrocht hobnt, a Êtäulong vo oim wos lebt. Oana vo de Wichtegan am ofong is do da Linnaeus gwesn. Af deen geht de Oart und Weis zruck, wia ma de Lebewesn wissnschoftle benennt. Zo deara Benennong gibts aa an eigena Zweig vo da Systematik, de Nomenklatur. Mea und mea hands davo weggagonga, daass de Êtäulong aloa noch Untaschiad gmocht hobnt, de wos ma leicht siagt. Se hobnt se donn mea noch da Vawondtschoft gricht. Wäu jo da Darwin de Evolutionstheorie afbrocht hot, de besogt, daas oiss midanonda vawondt is.

## Oigemeine Biologie

Dea Zweig vo da Biologie befosst se mea mit dem, wos zwischn de vaschiedena Lebewesn zglei is, wias afbaut hant und wias funktioniant. Wos en Afbau betriafft, do befosst se be de Pflonzn de Anatomie mid'n eeweendegn Bau und de Morphologie mid da Gstoit, de ma siagt. E da Zoologie mochants deen Untaschiad net, do hoasst oiss Anatomie. Mid'n Bau vo de Gewebe gibt se de Histologie o, mid'n Bau vo de Zälln de Cytologie. Wia des Gonze funktioniat, des is des Fochgebiet vo da Physiologie. De schaut se o, wia da Stoffwechsl oabat, mit olle de chemischn Voageeng, wia zon beispü des Afnemma vo de Nährstoff aus'n Bodn oder de Photosyntese be de Pflonzn oda de Vadauong be de Viecha. Säbstvasteendle stölnt se e da Physiologie, Anatomie und so weida be de Pflonzn und Viecha gonz untaschiadleche Frogn, drum gibts donn aa a Pflonznphysiologie und Tierphysiologie etc.
De Lebewesn miassn se mid ondane Lebewesn vo eana eigena Oart und vo ondane Oartn und mid da abiotischn Umwält zrecht findn. Und wia se se do zrecht findnt und wia se se eana Umgebong zrecht richtnt - oda zgrund, des untasuacht de Ökologie.
Ois Zweig vo da Biologie gibts aa nu a Richtong, de se mid'n Vahoitn vo de Viecha bescheftegt, des is de Vahoitnsfoaschong oda Ethologie.

## Schau aa

* Da nokade Off
* De easchtn Wuat
* Laktoseunvatregligkeid


File:Guriezo Adino vaca toro terneras.jpg|Animalia - Bos primigenius taurus
File:Zboże.jpg|Planta - Triticum
File:Morchella esculenta 08.jpg|Fungi - Morchella esculenta
File:Fucus serratus2.jpg|Stramenopila/Chromista - Fucus serratus
File:Halobacteria.jpg|Archaea - Halobacteria
File:Gamma phage.png|Virus - Gamma phage
Eishockey

**Eishockey** (gsprocha: "Eishocke") is oana vo de schneystn Mannschaftssportartn vo da Weyd, wobei gleichzeitig sechs gega sechs Spiela (Eishackler) auf oana umara 60 Meta langa und 30 Meta broadn Eisflächn spuin. Des Spui gähd dreimoi zwanzg Minudn. So schney is des, wey ole Eishacker si mid Schlittschua odar Schraumndampfar (Natureis) auf'm Eis beweng.

De Zeit zähld blos, wenn gpuid werd, des hoasd, wenn da Schiri oabpfeifd, dann werd de Uahr okaldn. Ziel is es, de Scheibm (Puck) mit de Eishockeyschlägar ins genarisch Tor zum schiasn. Gwina duad der, der de meisdn Tore gschossn hod.

Sein Ursprung hod des Ganze z'Kanada. Duach de vuin Sää und Weia, de wos im Winta zuafrian, is Eishockey a Sport, der in Bayern a lange Tradition hod und in an Haufn Orte oft sogar no auf Natureis gspuid wead. Ja, desweng san fria fast blos boarische Mannschafdn deitscha Moasda woarn. Heid wearn de des, de am meisn Gead ham.

De obarschde Spuiklass nennt si Deitsche Eishockey-Liga (DEL). Do spuin fast koane Deitschn mear mid. Dann gibds do no de zwoade Bundesliga, de Obarliga, und dann kemma de Landesverbänd. In Bayern gibds de Bayernliga (oa Grubbm), Landeslign (zwoa Grubbm) und de Bezirkslingn (vier Grubbm).

In Bayern gibts sogor aa Mannschaftn, de wo in da DEL midschbuin, wey zum Beispui an ERC Inglstod oda d'Straubing Tigers. Seit heier spuit a no nach langem gezeder der EHC Minga in dea oberstn Klassn mit.

Oana vo de traditionsreichsten boarischen Eishackl-Vereine is da Eisclub Bad Tölz (ECT), gegründet 1928. De Däiza Buam ham 1962 und 1966 de Deitsche Moastaschaft in de Kurstadt ghoit. Momentan spuin s in da Bundeslige (zwoate Liga). De emotionalstn Duelle gibs ollawei gega n SC Riessersee (Garmisch) und gega de Starbulls Rosenheim. Im neien Stadion vo de Däiza, der Hacker-Pschorr Arena, ham guade 4000 Leit Blotz. S oide Stadion an der Peter-Freisl-Straß is letzts Joar obgrissn worn.

De Vereinsfarbn san gejb und schwarz. Da ECT hod in seina langjaarign Gschicht an ettla Nationalspiela aussabrocht. Der zur Zeit erfolgreichste is da Kathan Klausi (DEG). Oana vo de überragenden Spiela in de 90er war da Petr Taticek (Trikot-Numma 7), a Mords-Brackl vo Verteidiger mit an irrsinnigen Schlagschuss vo da Blauen. Oamoi hod a sogar an gegnerischn Wachdä d Fanghand damit brocha. Sei Bua, da Petr Taticek junior (tschechischer Abstammung) spuit in da NHL bei de Pittsburgh Penguins. Oa jungs Talent vo de Däizer, da Korbinian Holzer, is vor kurzem eascht vo de Toronto Maple Leafs gedraftet wordn. Mit vui Glück schafft er s vielleicht in de beste Eishockey-Liga vo da Wejd.

## Im Netz
* Boarischa Eishockeyvabond
Literatua

Unta **Literatua** oda **Lideratua** (dt.: **Literatur**) vastähd ma im weidasdn Sinn olle mindli und schriftli iwaliefadn Zeignisse. Im engan Sinn vastähd ma unta Literatua olle Texte, wo ois Kunst vastondn wean.

## Haptbereiche vo da Literatua

## De literarischn Gottunga

## Boarische Literatua

Unta boarischa Literatua vastähd ma in easchda Linie Texte, de wo gonz oda teiweis in boarischa Sproch gschriem san.

A Schwiarigkeit fia de Schreibarei in boarisch is mid Sichaheit de fejnde Oaheitlikeit vo da Schreibweis.
 
### Boarische Autorn

* Herbert Achternbusch
* Carl Amery
* Ludwig Anzengruber
* Hanns Carl Artmann
* Ludwig Ganghofer
* Oskar Maria Graf
* Reinhard Peter Gruber
* Volker Klüpfel und Michael Kobr
* Franz Xaver Kroetz
* Georg Lohmeier
* Emerenz Meier
* Johann Nestroy
* Georg Queri
* Peter Rosegger
* Franz Stelzhamer
* Wolfgang Teuschl (*[[Da Jesus und seine Hawara]]*)
* Ludwig Thoma
Brauchtum

**Brauchtum** nennt ma de Gesamtheit vo *Braich*, de wo in am bschtimmtn Kuituakroas ausgibt wern. Brauchtum is woi in jeder Kuitua recht wichtig. Aa im boarischsprochign Raum is des a zentrals Thema, wenns drum geht, wia ma uns selba seng und wia ma vo da wejd gseng wern.

So mancha *Brauch* kennt koa Staatsgrenzn, sondan wead mea oda weniga identisch sowoi in Bayern ois aa in Östareich oda Sidtiroul gfeiat. Bsundas in de Oipn ham se soiche ibaregionaln Breich dahoitn.

## Wejdligs, religies' und heidnischs Brauchtum
As religiese Brauchtum spuit im boarischn Sprochraum a grouße Rojn. Ned wenig vo dene, meist katholischn, Braich ham ihre Wurzln in da vorchristlichn Zeid. De Neimischung vo oide heidnische Breich hod se in da Zeid vo da friahn Christianisierung ergemm, wo de Missioniare recht offn gengiwa da Integration vo oideigsessne Traditiona in de christlichn Festln warn. Manche scheinbar wejdlichn Breich ham wiederum ihr'n Ursprung in christliche Festln. Oft ham de Breich an deitlichn Bzuag zu da oa oda andan Fruchtboakeitssymbolik, wos ned vawundat, war doch freara da Ertrog aus da Landwiatschafd lemswichtig. Emfois a grouße Rojn spuit des Austreim vo beese (Natur)geista, de Mensch oda Viecha schodn kanntn.

## Braich im boarischn Raum
Bei manche Breich foits schwaar, dass mas auf an bschtimmtn Monat festlegt. Fasching, Ostern und Pfingstn beispuisweis kennen vo Joa zu Joa a wengal varutschn. Andane Breich, wia de Unruahnocht, wern vo Gengd zu Gengd zwor auf desejbe Weis, aba an untaschiadliche Termine beganga.

### Jenna
* Sternsinga

### Feba
* Liachtmess
* Blasiseng

### Meaz
* Fasching
* Aschermidwoch
* Fastnzeid

### Aprü
* Poimbuschn
* Ostaoa, Osterstrauch, Osterfeia und -liacht, Osterradl, Osterbrunna
* Oabeka, Oascheim

### Mai
* Maiandachtn im Mai, vor oim am 1. Mai
* Maibaamaufstejn
* Unruahnocht, aa Beswichtln, Philippinacht, Freinochd (Ollawei am Vorobmd vo am Feiadog)

### Juni
* Pfingsthansl
* Ketzinga Pfingstlritt 
* Fronleichnam
* Sunnwendfeia (Johannifeia)

### Juli

### August
* Barthelmarkt
* Maria Himmefahrt
* Straubinger Gäibodnfoiksfest

### Septemba
* Oimobtrieb, Viehscheid
Wiesn in Rosenheim (Herbstfest)

### Oktoba
* Oktoberfest z Minga
* Erntedank

### Novemba
* Ollaheilignomd (Halloween)
* Ollaheilign und Ollasejn
* Leonhardi, aa ois Lehardi, Lenhardi, Lehards, Leachads bekannt
* Martinszuag

### Dezemba
* Kramperllaffa, Kramperltratzn
* Klepfenacht (de leztn drei Dunnaschdog vor Weihnachtn)
* Perchtn (Schönperchtn und Schiachperchtn)
* Rauhnacht

## Im Netz
* www.perchten.at
* Da Boarische Landesvarei fia Brauchtumspflege e.V.
Fuaßboiregln

## Spuifoid
Fuaßboi werd auf am rechteckadn Foid gspuit. Des Foid, moastn aus Rosn, ko oba a aus Sond oda Kunststoff sei, muass ebn und frei vo Hindanisse sei. De kuaz Seitn (Doarlinie) muass owei zwischn 45 und 90 Meta long sein. D'longe Seitn (Seitnlinie) muss owei zwischen 90 und 120 Meta hom.

De meistn Plätz san oba 68 auf 105 Meta und bei monche Eiropapokale muass des a so sei.

Makieat werd des mi Linien aus Koik oda Foab (de deaf oba a neit broata sei wia zwejf Zantimeta).

Es gibt aufm Foid no mehra Linien ois de Seitn- und Doalinien. Es gibt de Middllinie, di des Foid in d'Mittn teilt. In da Middn is da Punkt, von dem aus ogstoßn wead. Um den Punkt is a Kreis (Radius 9,15 Meta), in dem beim Ostoß nua zwoa Spuija von dera Monschoft stenga deafa, de a an Ostoß hod. Nohad gibts no de Straufraumlinie, de 16 Meta vom Diarl weg is (kurz: da 16er oda da Straufraum).

## Diarl
S'Diarl muass 2,44 Meta houch sei und 7,32 broat.

## [[Wuchtl|Boi]]
Da Boi muaß a Kuglfoam hom und zwischn 68 und 72 Zantimedda im Umfong hom. Da Boi ist entweder aus am Leder oda am Kunststoff.

## Abseits

Des is wenn a Spuia vo ra Mannschaft da letzte Mo zwischn am Dierl (Tor) und am gegnerischen Dierlmo (Torwart) is und koa Obweaspuia mehr dazwischen städ. Wenn iatz der Stürma den Boi griagt, wedelt da Schiri-Assi (Schiedsrichter-Assistent) mid seiner Fahna umanand und zoagt a Abseits o. Es kenna a zwoa andre Spuia vo der vadeidigenden Mannschaft zwischam voadeaschtn vo de Ogreifa und am Dierl steha. Des hoaßt, es muass net da Dierlmo dazua ghean. S'Abseits greift oba eascht ob da Middllinie.

### Passives Abseits
A Passives Abseits is', wenn a Stürma im Abseits sted, der oba nix mim Spuizug zum doa hod. Des is donn a kaa Regüvastoß ned.

## Freistäss
An Freistoß gibts oiwei, wenn a Mannschaft si ned on de Regln hoit. Es gibt dreierlei Oatn von Freistäss:

### Indirekte Freistäss
Bei am indirekten Freistoß deaf da Boi ned glei aufs Dierl gschossn wean, sondan es muas den Boi vorhean no oana berüan. An indirekten Freistoß pfeift da Schiri, wenn de Regelvaletzung ned so wuid woa.

### Direkte Freistäss
Bei am direktn Freistoß deaf sofoad aufs Diarl gschossn wean.

### Oifmeta
An Oifmeta pfeift ma, wenn a Foul im Strofraum passiad. Da derf da da Spuia gonz alloa den Boi vum Oifmetapunkt aus ins Diarl schiaßn. Da oanzige, dea eam hindan deaf, is da Diarlmo.
Mathematik

De **Mathematik** (boarisch Mathäs) is a Wissenschaft, de wo si mit abstraktn Struktuan bschäftigd, auf dene ma mid weng Axiome (ois wo ogsenge Totsachan) iba logische Regln mehra Ergebniss obgleit wean kenan.
Insbesondere aus da Geometrie aiso da Konstruktion vo Figuan und am Rechna mid natialiche Zoin gehd de heidige Mathematik fiara.

Ob jetz de Mathematik za de Geisteswissnschoftn oder za de Natuawissnschoftn khead is umstrittn. Se hod oanaseits scho Ibaschneidunga mid da Philosophie (bsondas Logik), außadem bschreibts de Natua hechstns ganz abstrakt.
Andaraseits iss Grundlog fia olle andan Naturwissenschoftn. A Indiz is aa, dass s in da Universität imma bei de Naturwissnschaftn ogsiedld is.

Wichtige Teibereiche vo da Mathematik, de wo si natialich stoark ibaschnein, han:

* Algebra, bei dea ma im grunde (geschichtlich) vasuachd hod, Polynome (vor allem vom Grad >4) aufzumlösen 
* Geometrie, wia ohm gschriebn
* Analysis, bschäftigt si voa oim mid reelle und komplexe Funktiona
* Stochastik, oiso am Rechna mid Woarscheinlichkeiten
* Logik untasuachd Foigerunga und ibaschneidt si mid da Informatik
* Kryptographie verschlissln vo Texdt, dass se koana mehr vasteaht. Keart a teiweis zua Informatik

## Mathematika ausm boarischn Sprochraum

Friara hod ma no ned a so streng unterschiedn, drum kannt ma manche vo dera Listn a ois Physika, Astronomen oda ois Philosophn bezeichna.

* Adam Ries (1492-1559)
* Philipp Apian (1531-1589)
* Johannes Kepler (1571-1630)
* Otto Hesse (1811-1874)
* Josef Stefan (1835-1893)
* Ludwig Boltzmann (1844-1906)
* Felix Klein (1849-1925)
* Walter von Dyck (1856-1934)
* Wilhelm Wirtinger (1865-1945)
* Erwin Schrödinger (1887-1961)
* Ludwig Johann Josef Wittgenstein (1889-1951)
* Robert Sauer (1898-1970)
* Otto Neugebauer (1899-1990)
* Bruno de Finetti (1906-1985)

## Schau aa
* Grundlogn vo da Mathematik

## Im Netz
* https://www.mathematik.ch/
* https://www.arndt-bruenner.de/mathe/
Brezn

A **Brezn**  is a typisches boarisches Laugngebäck und wead vom Beck aus am Doag aus Woaz, Geam, Wossa und Soiz gmocht. Voam Bocha kimt de Brezn no in a Laung und griagt omdrauf no a groubs Soiz.

Brezn isst ma za de Weißwiascht, zan Lebakaas, zua Broudzeid oda oafoch grod ois Budanbrezn.

De Brezn is seit Ofang vom 14. Joarhundat bis heit as Zumftzoachn vo de Begga.

## Wortheakumft

Brezn kimmt vom oidhochdeitsch *brezitella* und dees hod sein' remischn Uasprung in  "las brachiatellium" (Ermal). De Brezn symbolisiat oisdann de Eaml, wo zan Betn vua da Brust vaschrenkt wean.
Da eigandliche Uasprung ist des oidgriechische Wort füa Arm: ό βραχίων, ονος. Des "l" im Suffix vo "brachial" is blos do, weil 's an Umweg iwas Franzesische gnomma hod. Brezel is deszweng nia und nimma richdig, sondan imma foisch. Allahegstns kannt ma a gloane Brezn ois "Brezerl" bezeichna, analog zum"Reserl mi'm Beserl" ois a'ra bekanntn boarischn Versal-Sammlung.

## Neaweatogobm

1 Bayrische Brezn (93 g) enthoid 8,2 g Oaweiß, 51,7g Koinhydrate, 2,2 g Fett und entspricht 1101 kJ (263 Kcal), 5.2 KHE, 4,3 BE

1 Schwobm-Brezn (100 g) enthoid 8,1 g Oaweiß, 51,1g Koinhydrate, 4,8 g Fett und entspricht 1184 kJ (283 Kcal), 5.1 KHE, 4,3 BE (Ogobm vo da Breznbeggarei Ditsch)

## Beleg


## Literatua
* Irene Krauß: *Gelungen geschlungen. Das große Buch der Brezel*. Silberburg-Verlag, Tübingen 2004, ISBN 3-87407-550-8.
* Barbara Kosler, Irene Krauß: *Die Brez’l – Geschichte und Geschichten*. Verlag Edition Infotainment Verlags GmbH, Minga 1993

## Im Netz

* „Brezngschicht“
Red Hot Chili Peppers

De **Red Hot Chili Peppers** san a Rockband aus Kalifornien.

## Gschicht

Im Feba 1983 hom da Anthony Kiedis und da Michael „Flea“ Balzary bschlossn, dass a Band aufmochn. Mit de andern zwoa, dem Gitarristen Hillel Slovak und dem Schlogzeiger Jack Irons is dann a glei losganga.

De Band is schnell erfolgreich gwordn und hot bis 1988 3 Albn rausbracht. Donn is da Erfolg ober getrübt wordn wie da Hillel Slovak an aner Überdosis Heroin gstoabn is. Da Jack Irons hod de Band dann a verlassen weil a nirgends mitmacha wuit wo seine Freind sterm. In die Joahre danach homs immer wieder andere Gitarristen und Schlogzeiger ghobt, doch am längstn und a heit no John Frusciante und Chad Smith.

Der Woitweite Durchbruch woar 1991 mitm Oibum „Blood Sugar Sex Magik“.

Noch a Drogenkrise is am 7. Juni 1999 as Album *Californication* vaeffentlicht woan, des mit 10 Millionen vakafftn Exemplaren as Afoigreichste Album in da Banggschichtn is. Die Bekonntestn Liada san *Otherside* und *Californication*.

Im Mai 2006 is as Album *Stadium Arcadium* aschienen, des a an oite Afolge uknüpfn hot kinna. Die bekonntestn Liada san *Dani California* und *Snow (Hey Oh)*. Letztara is da gresste Hit in Deitschland worn und hod Plotz 5 erreicht.

Im August 2011 as bishea neieste Album *I'm With You* aschienen mit da Single *The Adventures Of Rain Dance Maggie*. A des hot in vüün Ländan die Chartspitzn arreicht.

Im Joar 2012 wean sie in die Rock and Roll Hall of Fame aufgnumma.

2016 is ihr ejftes Studioalbum The Getaway rauskemma.

## Musi

De Musi vo de Red Hot Chili Peppers kon ma als „Funk-Rock“ bezeichnen, weils a Mischung aus ebm Funk und Rock is, a wenn da Stil oft wechslt. G'nauso machens a Alternative Rock.

## Oiben

* 1984: *The Red Hot Chili Peppers*
* 1985: *Freaky Styley*
* 1987: *The Uplift Mofo Party Plan*
* 1989: *Mothers Milk*
* 1991: *Blood Sugar Sex Magik*
* 1995: *One Hot Minute*
* 1999: *Californication*
* 2002: *By The Way*
* 2003: *Greatest Hits*
* 2006: *Stadium Arcadium (Doppel-Oibum)*
* 2011: *I'm With You*
* 2016: Getaway
* 2022: *Unlimited Love*
* 2022: *Return of the Dream Canteen*

## Wichtigste Liada

* 1991: *Give it away*
* 1991: *Under the Bridge*
* 2000: *Otherside*
* 2000: *Scar Tissue*
* 2000: *Californication*
* 2002: *By The Way*
* 2003: *Can´t Stop*
* 2006: *Dani California*
* 2006: *Snow (Hey Oh)*
* 2011: *The Adventures Of Rain Dance Maggie*
Schariwari

A **Schariwari** (aa **Charivari**) is a Schmuckkettn, de uaspringli nua vo de Mannsbuida zua Ledahosn trogn worn is. De Kettn is meist aus Suiba und dro henga oft Minzn, Grandeln undsoweida. Inzwischn trogn a Deandl und Weibaleit a Schariwari zua Tracht. De Schmuckkettn is moast aus massivm Suiba oda sejtana vasuibat und dro henga Berlockn (Edlstoana, Gejdstickln (Minzn, Medaillen), Hornscheim (Grandeln), Kimmara (vakimmate Hirsch- oda Rehgweih), Viechpfotn, Daxbort, Zehnd vo jogdborn Viechan undsoweida.

Traditionej weads vo Monna am Hosntial vo da Ledahosn trogn. S Scharivari deant ois Schmuck oda ois Talisman fia a eafoigreiche Jogd und wor fia de Bauan a wertvois Statussymbol. Woarscheinle is s Schariwari aus ana Uhrnkettn entstandn, de wo am Knopfloch vo da Trochtnwestn festgmocht wor und wo vo Zeit za Zeit mid vaschiedanan Trophejn droghengt worn san. A Schariwari hod ma ned kaffa kina, sondan hextns vaschenga, s is vo Generation za Generation vaeabt worn. S gibt uaoide Schariwaris, wo an Wert vo iwa 10.000&nbsp;€ ham.

De Schariwaris san zua Zeit wieda in Mode kema und wead vo imma mea Trochtlan in ganz Bayern und driwa ausse eigfiat und wiedabelebt.

## Etymologie

Dees Wort is in napoleonischa Zeit in an boarischn Sprochraum kema. Es kimmt iwa s provenzalisch-franzesische charivari ausm middllateinischen: caribaria = Duacheinanda, vom griachisch karābaría = Kopfschmerz, Varucktheit, Kotznmusi. Im Boarischn hods nem *Schmuckkettn* friara aa no *Kotznmusi* bedeidd.

## Trivia

Aus Kiachseeon bei Minga kimmt a Folkrockband de in Mundart singt und de se a Schariwari nennt.

## Schau aa

* Gamsboart
* Roagaspitz
* Tracht

## Beleg
Geisteswissnschoft

**Geisteswissnschoftn** sand de Wissenschoftn, de se mid kulturej-geistige Themen ausanaundasetzn.

Dozua ghean uma 40 Oanzlwissnschoftn („Disziplinen“).

## Gliedarung
Wos ois dozua gheat is umschtriddn. A Gliedarungsvoaschlog vom Arno Anzenbacher vo 1981:
* Realwissnschoftn
** Natuawissnschoftn, u.&thinsp;a.:
*** Physik
*** Chemie
*** Astronomie
*** Biologie
** Kuituawissnschoftn, u.&thinsp;a.:
*** Geisteswissenschoftn, u.&thinsp;a.:
**** Gschichtswissnschoftn
**** Kunstwissnschoftn
**** Literatuawissnschoftn
**** Religionswissnschoftn
**** Sprochwissnschoftn
*** Soziaiwissenschoftn und Wiatschftswissenschoftn
* Formaiwissnschaftn, u.&thinsp;a.:
** formale Logik
** Mathematik
** Struktuawisschschoftn

## Im Netz
* Volkswagenstiftung Initiative pro Geisteswissenschaften (seit 2004)
* Wissenschaftsrat: Empfehlungen zur Entwicklung und Förderung der Geisteswissenschaften (2006) (PDF-Datei; 1,20 MB)
* Jahr der Geisteswissenschaften 2007
* Martin Hartwig: Vernachlässigt? Veraltet? Verkannt? Die Bedeutung der Geisteswissenschaften, Deutschlandfunk. 
* Jürgen Mittelstraß: "Wissenschaftlich Spitze", zum Jahr der Geisteswissenschaften. Interview von Konstantin Sakkas, Der Tagesspiegel, 26. Januar 2007
* Bernulf Kanitscheider: Die zwei Kulturen und das Verhältnis von Natur- und Geisteswissenschaften, Ms. Giessen 2007.

## Beleg
Gwand

**Gwand** oda **Gwanda** is da Sammebegriff fia olle Stoffe, wo in Keapa vom Menschn eng eihhuin und eam ois Schutz und Ausdrucksmiddl deana.

## Sinn und Zweck

Da Sinn vo dem Gwand is zum oan da Schutz:

* vor da Wittarung
voa da Hitzn zum abkuin und voa de stoarkn Sunnastroin
voa da Käidn, doß ma ned dafreat

* vor da Neigia
wens Gwand aus am Stoff gmacht is durch den ma net durchschaung ko und vo dem duach de Mode no ebbs iwabliem is, dann schitzts vor neigiarige Blick. Des is guad zwengs da Scham.

* vor da Gwoit
a Gwand des aus am festn Stoff is, des schitzt ned nua voa da Witterung sondan a voa grebare Valetzunga. So hom de oidn Rittasleidt eana Gwand aus Eisn und Leda gmocht. In da Orwadswejd gibts a Reih vo Spezialgwanda, wia zum Beispui bei da Feiaweah oda beim Militea.

* fia an bstimmtn Zweck
Gwand des an bstimmtn Zweck dafuin soi owa ned umbedingt zum onlegn gmocht is, so z.&nbsp;B. as Socktiachl

Zum andan, daß ma gwisse Gruppn ausanandahoitn ko, de se gean ausanandahoidn lossn woin.

* Hozadsgwand
* Orwadsgwand
* Religionsspezifisches Gwand (Menchskuttn, Chorgwand, Burka)
* Trachtn: Lederhosn, Diandl
* Trauagwand
* Uniform, Amtstracht, Firmengwand
* Vareinsgwand

Und ledztlich hods an gewissn Lustfaktor, wo ba da Mode in Vordagrund tritt.

## Eihteilung

Gwand kennt ma so eihtein:

* Freizeitgwand: Bikini, Jogginghosn
* Gschlecht und Oita: Diandlgwand, Lederhosn, Kindagwand
* Fia bstimmte Keapatei: Haferlschuah, Untahosn, BH, Handschuah
* Materiai: Ledergwand, Pejz, Baamwoi, Schofwoi, Seidn
* Modegwand, Szenengwand
* Fian bstimmtn Oloss: Trauagwand, Hozatsgwand, Umstandsgwand
* Orwadsgwand: Amtstrocht, Ordnsgwand, Kluft (Zunftgwand), Freimauragwand, Deanstgwand, Birogwand
* Qualitet: Markngwand, Biogwand, Lumpmgwand
* Ois Schutz: Tarngwand, Hitzeschutzgwand, Regngwand, Seglagwand, Tauchagwand
* Sträflingsgwand, KZ-Gwand
* Gwand fia Viecha

## Materiai, aus dem Gwand gmocht is

Im Prinzip wead a Gwand heidzdog aus am jedn Materiai gmacht, des se in Fasan spinna und draus a Stoff webn lasst oda des ois soichs scho dafüa geigned is, heagstejd.

Doi spuit hauptsächle da Vawendungszwegg, de Hoitbarkeid und da Preis a Roin.
Huptmaterialen aus dene Gwand gmacht wead:

; Bapia

; Fasan von am Viech

* Seidn
* Woi
** Alpacawoi
** Angora- oda Karnicklwoi
** Schofwoi

; Haud von am Viech

* Leda
** Glattleda
** Spoitleda

; Kunstfasan

* Polyacrylate
* Polyamide (z.&nbsp;B. Nylon)
* Polycarbonate

; Kunststoff

* PVC-Folie
* Tyvek (R)

; Mineralien

* Asbest
* Glosfasa
* Stoafasa

; Pflanzliche Fasan

* Baamwoi
* Blattln vo Schuif oda Palmen
* Hanf
* Leinen
* Sisal

## Im Netz

*